Notum sit omnibus futuris et presentibus quod Robertus, prepositus Meliciaci, dedit Deo et sancte Marie de Firmitate et monachis ejusdem loci quandam terram apud Milicei, que est prope closum cumptale. Hoc autem donum laudavit Guillelmus, filius ejus, et uxor ejus et filia ejus et Letaudus, frater predicti Roberti. Habuit tamen inde predictus Robertus XXti solidos. Hujus rei testes: Gislabertus Rufus et Gaudinus Censarius, Johannes li Balbus. Hec terra debet tres nummos censuales sancto Petro de Rimirimont.